Odense Adresse-Contoirs Efterretninger, 1787-07-03
Horsens, den 21de Junii. Jaftes Kl. halv Ni havde vi den Glæde at modtage vor dyrebare Kronprinds. Vi følede hver for sig den Lykke at have Ham iblandt os, og enhver Borger i sin Stand kappedes om, hvo der bedst kunde udmerke denne glade Dag med Høitidelighed. Endeel af Borgerne inddeelte sig til Hest og til Fods. De til Hest havde en smuk grøn Uniform (som end- og havde Hs. Kongel. Høiheds bifald), de bleve anførte af en Ritmester, toge en halv Miil uden for Byen og fulgte Hans Vogn som en Escorte. Da Han kom ind i Byen rede de foran og lode Trompetten høre. Borgerne til Fods vare nogle 100 Mand, med en Capitain, 2 Lieutenanter, 1 Fændrik og 1 Adjutant. De vare opstillede ligefor det Sted, hvor han skulde afstige, og da Han kom lode deres Jnstrumenter sig høre, de præsenterede Gevæhr og saluterede med Fahnen. Han steeg af hos Frue Etatsraadinde Lichtenberg, hvor alle af Byen havde forsamlet sig for at tage mod Ham, der tildeels af deres Foresatte vare ansagte at skulde møde, tildeels fremstillede sig frivillig for at omgive deres glade Haab og Rigernes Glæde. Saasnart Hs. Kongel. Høihed kom, gav Han Cour; hver præsenterede sine, som Skik og Brug, medfører, og uden for denne Præsentation indlod Hs. Hongel. Høihed sig endnu videre i adskillige interessante Samtaler. Til den private Audiente meldte sig kun een eneste, da de andre, som ønskede sig samme Lykke, opsatte det, fordi de frygtede at trætte Ham for meget paa denne saa besværlige Reise. Begge Taflerne bleve strax serverede, der vare 18 Couverts ved hvert, og saa faa Retter som Hs. Kongel. Høihed havde udbedet sig. Ehver blev ansagt efter sin Rang ved ethvert Taffel for sig. De spiste hurtig, og før Kl. 12 var Hs. Kongel. Høihed i sit Sovekammer. - Hele Byen var endog i alle sine smaae Gader herlig illumineret, undtagen en eneste Gaard, og denne Jllumination varede hele Natten. Endog Skibene var illuminerede overalt i Canalen og saa langt som man kunde see ud paa Fiorden. De vare forsynede med Laterner paa Toppen og paa alle Raaer og Stænger, som giorde en artig Parade, og om Dagen vare de udpyntede med alleslags Flag og havde især deres Flag hidset paa Toppen. De gave deres frydefulde Hurra og en af vore Kiøbmænds store Skibe, som seiler paa Frankrige, havde lagt ind i Canalen og saluterede med 27 Skud, da Kronprindsen kiørte ind over Canalbroen. - Den 21 om Morgenen Kl. 6 mynstrede Han det Slesvigske Rytterregiment til Kl. 10. Da han kom ind i Byen steg han af og gik til Fods; først besøgte han Kirkerne, siden Havnen og dens Forbedringer, hvor Vagtskibet, som Borgerne selv havde indlagt, saluterede med 27 Skud. Derpaa besaae Han Skolen, gik langs igiennem Byen til Raadstuen, til Hospitalerne, og var endog yderst i Byen i det sidste Hospital. Han gik derfra til sit Logis og gav Cour. Derfra gik Han til Palaiet, for at spise hos Princessen og de 2de Prindser af det her værende Fyrstelige Hof. Kl. 3 var Han i sit Logis igien og var fulgt af en utallig Hob Mennesker, som ikke kunde see sig trætte paa at beskue ham. De buldrede nesten alle Ørerne fulde med Lyden af deres Træskoe, og det faldt Borgervagten vanskelig, at holde Gaden fri for Ham og Hans Følge. Hans Kongel. Høihed gik selv hele Tiden nesten med Hatten i Haanden, og hilsede mildt, venligt og naadigt til enhver, skiønt man ved andre Leiligheder sporede Alvorlighed og en mandig Tænkekraft hos Ham. Kl. 3. gav Han Cour, da de bleve præsenterede for Ham, som den første Dag ikke vare ansagte. Kl. halv 4 havde vi den Sorg at see Ham reise bort igien, hvorved samme Høitideligheder bleve iagttagne, som ved Ankomsten.